Belangrike stuk ruimterommel op pad na aardeKunstenaarsvoorstel van ruimterommel rondom die aarde wat gedokumenteer is Foto: ESA/AP Wetenskaplikes meen dat ’n stuk ruimterommel wat na verwagting op 13 November in die see naby Sri Lanka gaan val, moontlik die oorblyfsels kan wees van ’n stuk van die Apollo-ruimteprogram van die 1960’s en vroeë 1970’s. Dit het vermoedelik lank om die maan rondgeswerf voordat dit begin het om terug te val aarde toe. Die rommel, wat sowat ’n meter tot bietjie meer as twee meter in deursnee is, is waardevol omdat die komende val vooraf bepaal is. Deur die val te monitor kan ander vallende ruimterommel se trajekte ook beter bepaal word. Bron: Christian Science Monitor